Diari Oficial de la Generalitat Valenciana


Sumari del DOGV 2511, del 19-05-1995 (1995/834751)

ORDRE de 12 de maig de 1995, de la Conselleria d'Educació i Ciéncia, de modificació de la de 27 de febrer de 1995, per la qual es convoquen beques per a la realització d'estudis universitaris durant el curs acadèmic 1994-1995 a les universitats públiques de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/12/(1)/dof/vci/html**

### Dades del document

Número de DOGV
:   2511

Data del DOGV
:   19-05-1995

Secció del DOGV
:   DISPOSICIONS GENERALS

Número del document
:   1995/834751


Data del document
:   12-05-1995

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

ORDRE de 12 de maig de 1995, de la Conselleria d'Educació i Ciéncia, de modificació de la de 27 de febrer de 1995, per la qual es convoquen beques per a la realització d'estudis universitaris durant el curs acadèmic 1994-1995 a les universitats públiques de la Comunitat Valenciana.   
El Decret 211/1993, de 9 de novembre, del Govern Valencià, pel qual s'estableixen beques o ajudes per a la realització d'estudis en les universitats públiques de la Comunitat Valenciana, disposa que la Conselleria d'Educació i Ciència, amb caràcter complementari a les que preste l'administració de l'Estat, convocarà beques per a la compensació del pagament de l'import de les taxes que s'han de satisfer per la prestació del servei públic d'educació superior en les universitats públiques de la Comunitat Valenciana.  
Com que a la Comunitat Valenciana existeixen diversos centres privats adscrits a universitats públiques, es considera convenient especificar que també es comprenen en l'àmbit d'aplicació de l'ordre els estudis realitzats als centres privats adscrits.  
Per tot això, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE:  
Primer  
Modificar l'apartat primer de la Ordre de 27 de febrer de 1995, de la Conselleria d'Educació i Ciència, per la qual es convoquen beques per a la realització d'estudis universitaris durant el curs acadèmic 1994-1995 en les universitats públiques de la Comunitat Valenciana, que quedarà redactat en els termes següents:  
«Es convoquen beques per a la compensació del pagament dels preus públics que s'han de satisfer per la prestació del servei públic d'educació superior en les universitats públiques de la Comunitat Valenciana i centres privats a elles adscrits».  
Segon  
S'introdueix entre les titulacions relacionades a la base vuitena apartat 1,B) punt 2 la de llicenciat en Ciències de la Informació.  
Tercer  
Es prorroga el termini de presentació d'instàncies previst en la base onzena de l'ordre esmentada per a aquells alumnes que no reunien els requisits establerts a l'ordre que es modifica i sol·liciten la beca acollint-se al que disposa aquesta ordre.  
El termini serà de 10 dies comptadors des de l'endemà de la publicació d'aquesta disposició.  
DISPOSICIONS FINALS  
Primera  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Segona  
Contra aquesta ordre, que posa fi a la via administrativa, es podrà interposar, amb la comunicació prèvia al conseller d'Educació i Ciència, recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà del dia de la seua publicació, d'acord amb el que estableixen l'article 110 de la Llei 30/1992, de 26 de novembre, de Règim Jurídic de les Administracions Públiques, i els articles 57 i 58 de la Llei de la Jurisdicció Contenciosa Administrativa. Tot això, sense perjudici que s'interpose qualsevol altre que es considere convenient.  
València, 12 de maig de 1995  
El conseller d'Educació i Ciència,  
JOAN ROMERO I GONZáLEZ


Còpia Permalink ELI